ddrg/super_eurlex huggingface dataset:
SL Uradni list Evropske unije L 269/21

SKLEP EVROPSKEGA PARLAMENTA IN SVETA

z dne 7. septembra 2005

o uporabi Solidarnostnega sklada Evropske unije v skladu s točko 3 Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka

(2005/706/ES)

EVROPSKI PARLAMENT IN SVET EVROPSKE UNIJE STA –

ob upoštevanju Medinstitucionalnega sporazuma z dne 7. novembra 2002 med Evropskim parlamentom, Svetom in Komisijo o financiranju Solidarnostnega sklada Evropske unije, ki dopolnjuje Medinstitucionalni sporazum z dne 6. maja 1999 o proračunski disciplini in izboljšanju proračunskega postopka (1), in zlasti točke 3 Sporazuma,

ob upoštevanju Uredbe Sveta (ES) št. 2012/2002 z dne 11. novembra 2002 o ustanovitvi Solidarnostnega sklada Evropske unije (2),

ob upoštevanju predloga Komisije,

ob upoštevanju naslednjega:

(1) Evropska unija je ustanovila Solidarnostni sklad (v nadaljevanju „Sklad“), da bi izkazala solidarnost s prebivalstvom v regijah, ki jih prizadenejo nesreče.

(2) Slovaška je 24. januarja 2005 predložila prošnjo za uporabo Sklada zaradi nesreče, ki jo je povzročilo neurje.

(3) Medinstitucionalni sporazum z dne 7. novembra 2002 omogoča uporabo Sklada do letne zgornje meje v višini 1 milijarde EUR.

(4) Neurje na Slovaškem v novembru 2004 izpolnjuje merila za uporabo Solidarnostnega sklada Evropske unije –

SKLENILA NASLEDNJE:

Člen 1

V okviru splošnega proračuna Evropske unije za proračunsko leto 2005 se iz Solidarnostnega sklada Evropske unije uporabi znesek v višini 5 667 578 EUR v odobritvah za prevzem obveznosti.

Člen 2

Ta sklep se objavi v Uradnem listu Evropske unije.

V Strasbourgu, 7. septembra 2005 Za Evropski parlament Predsednik J. BORRELL FONTELLES Za Svet Predsednik D. ALEXANDER

(1) UL C 283, 20.11.2002, str. 1.

(2) UL L 311, 14.11.2002, str. 3.
(3)

V skladu s členom 4 Direktive Sveta 90/423/EGS z dne 26. junija 1990 o spremembi Direktive 85/511/EGS o uvedbi ukrepov Skupnosti za obvladovanje slinavke in parkljevke, Direktive 64/432/EGS o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti, in Direktive 72/462/EGS o problemih v zvezi z zdravstvenimi in veterinarskimi pregledi ob uvozu goveda in prašičev ter svežega mesa iz tretjih držav (2) je leta 1991 prenehalo preventivno cepljenje proti FMD na celotnem območju Skupnosti.
(85)

Nadalje je mogoče ugotoviti, da so bili dvomi Komisije potrjeni, saj so bili dejanski rezultati poslovanja podjetja Jahnke pod pričakovanji. Načrt za prestrukturiranje je predvideval letni rezultat v višini 250 000 EUR leta 2000 in v višini 600 000 EUR leta 2001, dejanska rezultata pa sta znašala 100 000 EUR leta 2000 in 15 000 EUR leta 2001.
SL Uradni list Evropske unije L 266/59

SKLEP SVETA

z dne 20. septembra 2005

o sklenitvi Protokola k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji

(2005/695/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 310 v povezavi z drugim stavkom prvega pododstavka člena 300(2) in drugim pododstavkom člena 300(3) Pogodbe,

ob upoštevanju Akta o pristopu novih držav članic k Evropski uniji in zlasti člena 6(2) Akta,

ob upoštevanju predloga Komisije,

ob upoštevanju privolitve Evropskega parlamenta (1),

ob upoštevanju naslednjega:

(1) Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani je bil podpisan v imenu Evropske skupnosti in njenih držav članic dne 31. maja 2005.

(2) Protokol je treba odobriti –

SKLENIL:

Edini člen

Protokol k Evro-mediteranskemu sporazumu o pridružitvi med Evropskimi skupnostmi in njihovimi državami članicami na eni strani in Kraljevino Maroko na drugi strani zaradi upoštevanja pristopa Češke republike, Republike Estonije, Republike Ciper, Republike Latvije, Republike Litve, Republike Madžarske, Republike Malte, Republike Poljske, Republike Slovenije in Slovaške republike k Evropski uniji se odobri v imenu Evropske skupnosti in njenih držav članic.

Besedilo Protokola je priloženo temu sklepu (2).

V Bruslju, 20. septembra 2005 Za Svet Predsednica M. BECKETT

(1) Mnenje, podano dne 6. septembra 2005 (še ni objavljeno v Uradnem listu).

(2) UL L 242, 19.9.2005, str. 2.
(3)

Poleg tega je koristno dati državam članicam možnost za razpravo o težavah pri uporabi Direktive o elektronskem poslovanju in o vprašanjih povezanih s tem področjem. Pomembno je tudi spodbujati in lajšati sodelovanje med njimi in s Komisijo. Skupina strokovnjakov bo torej priskrbela učinkovit forum za izmenjavo stališč o praktičnem izvajanju in uporabi Direktive, vključno s podatki o pravilih ravnanja, ki so jih določila potrošniška in strokovna združenja ter o pravilih ravnanja za oglaševanje na spletu s strani zakonsko urejenih poklicev; o nacionalnih sodnih praksah, zlasti v zvezi z določbami o odgovornosti; o novih razvojih dogodkov, omenjenih v členu 21 Direktive, kot so odgovornost ponudnikov hiperpovezav in iskalnih orodij ter postopkov „obvestilo in umik“ („notice and take down“); in za razpravo o možnem obsegu kasnejših poročil o ocenjevanju uporabe Direktive o elektronskem poslovanju.
(2)

V skladu z Odločbo Komisije 2004/71/ES z dne 4. septembra 2003 o bistvenih zahtevah glede pomorskih naprav za radijske zveze, namenjenih uporabi na plovilih, ki niso zajeta s Konvencijo Solas, in sodelovanju v univerzalnem pomorskem sistemu za varnost in stisko na morju (GMDSS) (2) morajo proizvajalci EPIRB zagotoviti, da so naprave zasnovane tako, da jamčijo dobro delovanje, izpolnjujejo vse operativne zahteve sistema GMDSS v pogojih stiske in zagotavljajo jasne in stabilne zveze.
(16)

Komisija je v zvezi s tem v odločitvi za začetek postopka izrazila več dvomov o združljivosti sheme pomoči s skupnim trgom. Komisija meni, da so vsi dvomi, izraženi v navedenem času, utemeljeni. Zlasti: (a) shema predvideva pomoč, dodeljeno na območjih, ki niso upravičena do odstopanj iz člena 87(3)(a) in (c) Pogodbe. Pokrajine Campobasso, Frosinone, Isernia, Massa Carrara in Viterbo ter občini Tivoli in Formia niso v celoti upravičene do zadevnih odstopanj na podlagi regionalnega zemljevida pomoči Italije za 2000–2006 (13). Zato na teh območjih ne more veljati nobena shema regionalne pomoči; (b) shema domnevno predvideva pomoč tudi za območja, ki so upravičena do odstopanj iz člena 87(3)(a) in (c) Pogodbe. Toda na teh območjih so bile sheme pomoči, ki predvidevajo enak davčni dobropis za naložbe, že odobrene s strani Komisije (14) in se lahko uporabljajo. Komisija zato meni, da je mogoče, da se bo shema v preiskavi uporabljala predvsem na območjih iz zgoraj navedene točke (a); (c) shema ne navaja jasne zavezanosti spoštovanju pravil iz smernic za pregled državne pomoči za ribištvo in ribogojstvo (15) v Uredbi Sveta (ES) št. 2792/1999 z dne 17. decembra 1999 o določitvi podrobnih pravil in sporazumov glede strukturne pomoči Skupnosti v ribiškem sektorju (16), in v Uredbi Sveta (ES) št. 2369/2002 z dne 20. decembra 2002 o spremembi Uredbe (ES) št. 2792/1999 o določitvi podrobnih pravil in sporazumov glede strukturne pomoči Skupnosti v ribiškem sektorju (17).
1.5

Če ne gre za popolnoma lokalne interese, Europol obvesti, v obsegu, ki je po njegovi presoji primeren, osrednje urade tretjih držav o: — vsakem odkritju ponarejenih ali prenarejenih eurov. Obvestilu o ponarejanju ali prenarejanju mora biti priložen tehničen opis ponaredkov, ki ga lahko zagotovi samo institucija, katere bankovci so bili ponarejeni. Prav tako mora biti priložena fotografska reprodukcija ali vzorec ponaredka. V nujnih primerih lahko policijski organi sporočilo in kratek opis diskretno posredujejo zainteresiranim osrednjim uradom, kar ne vpliva na omenjeno obvestilo in tehnični opis, — podrobnostih v zvezi z odkritji ponaredkov, iz katerih je razvidno, ali so bili zaseženi vsi ponaredki, ki so bili dani v obtok.
SL Uradni list Evropske unije L 199/90

ODLOČBA KOMISIJE

z dne 25. julija 2005

o odobritvi dajanja v promet izomaltuloze kot novega živila oziroma nove živilske sestavine v skladu z Uredbo (ES) št. 258/97 Evropskega parlamenta in Sveta

(notificirano pod dokumentarno številko K(2005) 2776)

(Besedilo v nemškem jeziku je edino verodostojno)

(2005/581/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) in zlasti člena 7 Uredbe,

ob upoštevanju naslednjega:

(1) 4. marca 2004 je družba Südzucker AG pri pristojnih organih Nemčije vložila zahtevo za dajanje v promet izomaltuloze kot novega živila oziroma nove živilske sestavine.

(2) 1. oktobra 2004 je pristojni organ Nemčije za ocenjevanje živil izdal začetno poročilo o oceni. V tem poročilu je prišel do ugotovitve, da so priporočene rabe izomaltuloze varne za prehrano ljudi.

(3) Komisija je 30. novembra 2004 poslala začetno poročilo o oceni vsem državam članicam.

(4) V roku 60 dni, kot je določeno v členu 6(4) Uredbe (ES) št. 258/97, so bili skladno z navedeno določbo podani obrazloženi ugovori glede trženja tega proizvoda. Na sestanku stalnega odbora 14. februarja 2005 so z državami članicami obravnavali ugovore/pripombe v povezavi s prvo zahtevo za dajanje izomaltuloze na trg Skupnosti, ki jo je predložil Cargill.

(5) Glede podatkov o hranilni vrednosti, ki so vključeni v označevanje in oglaševanje živil z izomaltulozo, se uporablja Direktiva Sveta 90/496/ES z dne 24. septembra 1990 o označevanju hranilne vrednosti živil (2).

(6) Na podlagi začetnega poročila o oceni se ugotovi, da izomaltuloza izpolnjuje merila iz člena 3(1) Uredbe (ES) št. 258/97.

(7) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Izomaltuloza, kot je določena v Prilogi, se v Skupnosti lahko da v promet kot novo živilo ali nova živilska sestavina, ki se uporablja v živilih.

Člen 2

Poimenovanje „izomaltuloza“ se vpiše na oznako proizvoda ali seznam s sestavinami, ki ga živilo vsebuje.

V vidni opombi v zvezi s poimenovanjem izomaltuloze se z zvezdico (*) navedejo naslednje besede: „izomaltuloza je vir glukoze in fruktoze“. Besede se natisnejo s pisavo, ki je najmanj tako velika kot pisava v seznamu sestavin.

Člen 3

Ta odločba je naslovljena na Südzucker AG Mannheim/ Ochsenfurt, Maximilianstraβe 10, D-68165 Mannheim.

V Bruslju, 25. julija 2005 Za Komisijo Markos KYPRIANOU Član Komisije

(1) UL L 43, 14.2.1997, str. 1. Uredba, kakor je bila nazadnje spremenjena z Uredbo (ES) št. 1882/2003 (UL L 284, 31.10.2003, str. 1).

(2) UL L 276, 6.10.1990, str. 40. Direktiva, kakor je bila nazadnje spremenjena z Direktivo Komisije 2003/120/ES (UL L 333, 20.12.2003, str. 51).
(6)

Papirna jedra so cevi, izdelane iz lesenih plošč s spiralnimi ali paralelnimi postopki navijanja, ki se ponavadi uporabljajo kot osnova, okrog katere so naviti različni izdelki (npr. papir, film, lepilni trak, blago in preja). Na področju povpraševanja obstajajo jasne omejitve glede nadomestljivosti, čeprav so lahko nekatera jedra primerna za različne uporabe. Raziskava trga je potrdila, da je zlasti za proizvodnjo visokocenovnih izdelkov, kot so visokokakovostna papirno-vlaknena jedra (PMC) in nosilci preje, potrebno specifično strokovno znanje in izkušnje ter stroji. Med manj kompleksnimi jedri obstaja na področju ponudbe zadostna stopnja nadomestljivosti. Vendar pa premaz jeder zahteva nekatere dodatne naložbe.
Jeklene strešne kritine, prevlečene s plastisolom kot so določene spodaj in kot del enoplastnega ali večplastnega sistema kritin, kot je opisano spodaj

Strešne kritine v skladu z EN 14782 in EN 14783, vključno s profilirano jekleno pločevino, ravno jekleno pločevino ali ploščami iz pocinkanega jekla, zaščitenega po postopku „coil coating“, ali iz jekla, prevlečenega z zlitino cinka in aluminija, z debelino kovine ≥ 0,40 mm, z organsko prevleko na zunanji strani (izpostavljena stran) in z neobvezno organsko prevleko na drugi (notranji) strani. Zunanja prevleka je iz premaza plastisol, ki se nanaša v tekoči obliki, z nominalno debelino suhega nanosa največ 0,200 mm, s PCS, ki ni večji od 8,0 MJ/m2 in s suho maso največ 330 g/m2. Organska prevleka notranje strani (če obstaja) ima PCS, ki ni večji od 4,0 MJ/m2 in suho maso največ 200 g/m2. Enoplastni sistem kritin, ki je sestavljen iz ene plasti kritine brez izolacije na nosilni konstrukciji (z neprekinjeno ali prekinjeno oporo) z razredom požarne odpornosti A2-s1, d0 ali višjim. Večplastni sistem kritin, pri katerem jeklene strešne kritine, prevlečene s plastisolom, tvorijo zunanjo plast večplastnega sestava, kjer spada nosilna konstrukcija v razred požarne odpornosti A2-s1, d0 ali višji in kjer je neposredno pod jekleno pločevino, prevlečeno s plastisolom, izolacijska plast z razredom požarne odpornosti A2-s1, d0 ali višjim. Ta izolacija mora biti iz mineralne volne brez kritnega sloja, ki je v skladu z EN 13162, in sicer iz prešitih steklenih vlaken z najmanjšo gostoto 10 kg/m3 (najvišja nominalna vsebnost smole 5 masnih %) in z debelino ≥ 80 mm, ali iz kamene volne z najmanjšo gostoto 25 kg/m3 (najvišja nominalna vsebnost smole 3,5 masnega %) in z debelino ≥ 80 mm. Spoji. Kadar vrhnja plast vključuje spoje, morajo biti naslednji: — Trapezna pločevina – na straneh mora biti vsaj eno rebro prekrito in prekrivanje na koncu mora znašati najmanj 100 mm. — Valovita pločevina – na straneh mora biti prekritega vsaj 1,5 rebra in prekrivanje na koncu mora znašati najmanj 100 mm. — Ravna pločevina/plošče – prekrivanja na straneh in na koncu morajo znašati najmanj 100 mm. — Sistemi z dvojnim kleparskim spojem – prekrivni spoji na straneh morajo vključevati navpično stoječ prekrit ali pokrit dvojni kleparski spoj, zadosten, da zagotovi trajen tesen stik med pločevinami in vodotesen spoj, morebitni prekrivni spoji na koncu pa morajo znašati najmanj 100 mm. Tesnilne mase morajo biti iz butilnega tesnilnega kita ali podobnega materiala z nominalno gostoto 1 500–1 700 kg/m3, ki se nanese v neprekinjenem toku znotraj prekritega območja spoja v količini približno 45 g/m dolžine. Pritrjevanje. Strešna kritina je pritrjena na nosilno konstrukcijo s pomočjo kovinskih mehanskih pritrjevalcev, ki zagotavljajo strukturno stabilnost strešne konstrukcije, z dodatnimi kovinskimi mehanskimi pritrjevalci, ki naj bi zagotovili trajen tesen stik med pločevinami in vodotesne spoje.
(14)

Z odstopanjem od davčne sheme prava Skupnosti (11) določa kraljeva uredba št. 187, kakor je spremenjena, da je obdavčljivi prihodek potrjenih centrov določen pavšalno ter ustreza odstotku zneska odhodkov in stroškov delovanja – po metodi „cost plus“. Izjemne in neodplačne ugodnosti (12), ki so jih centru odobrili člani skupine, se ne dodajo k davčni osnovi, ki se pridobi na podlagi metode cost plus. Nadomestna osnova, ki vključuje zlasti izjemne in neodplačne ugodnosti, se kljub temu izračuna, da se omejijo izjemni prenosi prihodkov belgijskim centrom za usklajevanje. Dobiček centrov je obdavčen po polni davčni stopnji družb. Dejanska uporaba metode cost plus se izvaja posamezno za vsak center, v skladu s pogoji, določenimi s posamezno predhodno odločbo zvezne javne službe za finance. Predhodna odločba pomeni pravni akt, s katerim zvezna javna služba za finance določa, v skladu z veljavnimi določbami, kako se bo zakon izvajal glede na poseben položaj ali operacijo, ki jo opiše davkoplačevalec in ki še ni vplivala na davčni načrt. Velja pet let in je objavljena anonimno. Predhodna odločba zavezuje davčno upravo za prihodnost. Ne more oprostiti ali ublažiti davkov. Shema predhodnih odločb je organizirana v členih 20 do 28 zakona z dne 24. decembra 2002.
(112)

V sklepu o sprožitvi postopka je Komisija pregledala ukrepe v zvezi s smernicami za prestrukturiranje, sprejetimi leta 1999. Takemu pristopu Francija v odgovoru na navedeni sklep ni ugovarjala. Treba je opozoriti, da Uredba o ladjedelništvu v členu 5 navaja smernice Skupnosti o državni pomoči za reševanje in prestrukturiranje podjetij v težavah iz leta 1994 (16) (v nadaljnjem besedilu „smernice za prestrukturiranje iz leta 1994“), ki so jih leta 1999 nadomestile nove smernice za prestrukturiranje. Komisija vseeno ocenjuje, da tudi če bi bile upoštevane smernice za prestrukturiranje iz leta 1994, zgornje sklepanje ne bi bilo drugačno. Najprej, novo podjetje, že glede na svojo naravo, ne more biti podjetje v težavah. Čeprav so smernice za prestrukturiranje iz leta 1994 manj jasne, so zlasti glede opredelitve podjetja v težavah vseeno jasno namenjene za reševanje in prestrukturiranje že obstoječih podjetij in ne novo nastalih podjetij. Drugič, merilo o omejevanju pomoči na najnižji možen znesek je obstajalo že v smernicah za prestrukturiranje iz leta 1994 (17) in v tem primeru ni izpolnjeno.
(133)

Dotacije, ki so jih dodelile Generalitat de Catalunya, Diputación de Girona, Trgovinska in industrijska zbornica Gerone v obliki financiranja letalskega prevoza med Gerono in Madridom, veljajo za združljive s skupnim trgom kot pomoč za zagon novih linij, s pridržkom naslednjih pogojev: (a) Prispevki se morajo vpisovati v okvir razvojnega programa geronskega letališča; (b) Vsi prispevki morajo biti časovno omejeni. To trajanje ne sme biti daljše od obdobja petih let od odprtja zadevne linije. (c) Ti prispevki ne morejo biti izplačani, če je pomoč namenjena pomoči novemu tekmecu pri odprtju že odprtih prog in vstopu v neposredno konkurenco z obstoječim prevoznikom, ki v podobnih pogojih že izkorišča to progo iz geronskega letališča. (d) Prispevki morajo biti upravičeni z razvojnim načrtom Intermeda in ki ga oblasti, pristojne za to progo, vnaprej potrdijo. Ta načrt točno določa povzročene in upravičene stroške, ki se bodo morali neposredno nanašati na pospeševanje proge in to z namenom narediti jo gospodarsko upravičeno brez pomoči ob izteku pogodbe. Upravičeni stroški so tisti, ki so neposredno vezani na zagon, kakor so opisani v točki 122 te odločbe. Pristojne oblasti si bodo pri tej nalogi po potrebi pomagale z neodvisnim revizorjem. (e) Skupna pomoč, ki jo prejema nova proga, ne sme nikoli preseči 50 % zagonskih stroškov in stroškov za obveščanje na tej progi. Prav tako izplačani prispevki ne smejo preseči 50 % dejanskih stroškov te proge. (f) Prispevke, ki so jih izplačale Generalitat de Catalunya, Diputación de Girona, Trgovinska in industrijska zbornica Gerone, in za katere se je ob koncu zagonskega obdobja, predvidenega v pogodbi, izkazalo, da presegajo tako določena merila, mora Intermed vrniti. (g) Španija mora vzpostaviti nediskriminacijski in pregledni program pomoči za zagotovitev enakega obravnavanja letalskih družb, ki želijo razviti nove letalske storitve iz geronskega letališča, na podlagi objektivnih meril, ki jih uvaja ta odločba.
(6)

Španski organi so, potem ko so opravili preskuse na vrsti igrač iz nabrekljivih materialov, prišli do zaključka, da se lahko velikost igrač še povečuje, če so potopljene za več kot 24-urno obdobje, določeno v klavzuli 8.14. Ob upoštevanju, da lahko objekt potrebuje več kot 24 ur za pot skozi prebavni trakt, časovno obdobje 24 ur, določeno za preskusno metodo, morda ne zadostuje za preskus tveganja za fizične poškodbe, v primeru če se pogoltnejo majhne igrače ali sestavni deli igrač.
(108)

V pristopu Komisije davčna avtonomija regionalne oblasti, ki odobri koristi, nikoli ni veljala kot dejavnik, ki bi omogočil obravnavanje ukrepa kot pomoč. Priznanje v Odločbi 93/337/EGS (25), da „pristojne institucije v vsaki od treh baskovskih provinc lahko, pod določenimi pogoji, vzdržujejo, vzpostavljajo in urejajo davčni sistem znotraj svojega ozemlja“ Komisiji ni preprečilo, da bi ugotovila, da so zadevne davčne olajšave, ki so jih ustvarile te tri province, pokrite s členom 87(1), in jih razglasila za nezdružljive, ker niso skladne s pravili o regionalni in sektorski pomoči (26). Drugi primeri v zvezi z ukrepi, ki so jih sprejele baskovske province, so bili sprejeti na podlagi materialne selektivnosti (27). Vprašanja regionalne selektivnosti sodišče Skupnosti, pri oceni veljavnosti takšnih odločb (28), ni obravnavalo, saj se Komisija pri svoji odločitvi ni zanašala na ta kriterij: pripombe Združenega kraljestva in gibraltarske vlade o teritorialni pristojnosti torej niso pomembne. V poznejših odločbah o shemah davčnih olajšav, ki jih izvajajo avtonomne davčne uprave, je Komisija, čeprav je bila mnenja, da so preučevani ukrepi, zaradi njihove materialne selektivnosti, predstavljali pomoč, izrecno pustila odprto možnost za preučitev njihove teritorialne selektivnosti (29). V nedavni odločbi v zvezi z davčnimi ugodnostmi, ki so jih odobrile oblasti azorske regije, je Komisija sprejela sklep, da so bili zadevni ukrepi selektivni, čeprav so veljali za vsa podjetja, dejavna v tisti regiji (30).
(3)

Direktiva 2002/99/ES določa tudi sprejetje predpisov o zdravju živali in spričeval za proizvode v takojšnjem tranzitu ali tranzitu po skladiščenju. V skladu s tem so takšni predpisi in spričevala za pošiljke mesa (vključno z divjačino in perutnino) in mesne proizvode, mesne pripravke in mleko ter mlečne proizvode za prehrano ljudi, bodisi namenjeni v tretjo državo bodisi za oskrbo čezmejnega pomorskega prevoza bodisi za takojšen tranzit ali za tranzit po skladiščenju, določeni v Odločbi Sveta 79/542/EGS (3) in Odločbah Komisije 94/984/ES (4), 97/221/ES (5), 2000/572/ES (6), 2000/585/ES (7), 2000/609/ES (8), 2003/779/ES (9) in 2004/438/ES (10) („ustrezni zakoni Skupnosti“).
2.

Naprava mora biti opremljena s sondo premera 5,95 milimetra (in s 6,3 milimetra na rezilu na vrhu sonde), ki vsebuje fotodiodo (Siemens LED tipa LYU 260-EO) in fotodetektor tipa 58 MR, ki deluje na razdalji med 0 in 120 milimetri. Rezultati meritev se pretvorijo v ocenjeno mesnatost s samim HGP 4 ali z njim povezanim računalnikom.
„12.4

V skladu s pisno izjavo imetnika živali ali preučitvijo registra na kmetijskem gospodarstvu in dokumentov o premiku, ki so vodeni v skladu z Uredbo Sveta (ES) št. 21/2004, zlasti oddelkov B in C Priloge k navedeni uredbi, so živali na izvornem kmetijskem gospodarstvu najmanj 30 dni pred natovarjanjem ali na izvornem kmetijskem gospodarstvu od rojstva, če so mlajše od 30 dni, in če na izvorno kmetijsko gospodarstvo niso bile uvedene nove ovce ali koze v 21 dneh pred natovarjanjem, niti niso bili uvedeni parkljarji, uvoženi na izvorno kmetijsko gospodarstvo iz tretje države v 30 dneh pred odvozom, razen če so navedene živali uvedene v skladu s členom 4a(2) Direktive 91/68/EGS;“.
(2)

Mesti člana in nadomestnega člana Odbora regija sta se sprostili po odstopu člana g. Fransa RAMONA, o katerem je bil Svet obveščen 8. septembra 2004, in po odstopu nadomestnega člana g. Josa BEXA, o katerem je bil Svet obveščen 3. februarja 2005, pet mest članov in sedem mest nadomestnih članov Odbora regij pa se je sprostilo po izteku mandatov članov g. Paula VAN GREMBERGNA (BE), g. Barta SOMERSA (BE), g. Stefaana PLATTEAUJA (BE), g. Xavierja DESGAINA (BE) in g. Hervéja HASQUINA (BE) ter nadomestnih članov g. Jacquesa TIMMERMANSA (BE), g. Andréja DENYSA, ge. Josée VERCAMMEN, g. Sergea KUBLE, g. Rudyja DEMOTTA, g. Jean-Marca NOLLETA in g. Bernda GENTGESA, o katerih je bil Svet obveščen 24. januarja 2005 –